林奕匡街頭即興Jam歌 送音樂會飛鼓勵Busker
2024年04月22日 19:01
東網電視
更多新聞短片
歌手林奕匡(Phil)正最近密鑼緊鼓排練音樂會,早前他途經旺角取車,聽到有Busker演唱自己的歌曲《安徒生的錯》,於是他突入Busker街頭開直播一同演唱!之後Phil更即興與Busker Jam《有人共鳴》及《一雙手》,當中有樂手表示自己今年考DSE:「我小六就聽呢首歌。」Phil聞言即苦笑說:「你想兜個圈話細個就聽我啲歌。」隨後樂手更建議彈THE FIRST TAKE Version,Phil大感驚喜:「呢個Version多咗個Music Break,你都識?」現場有不少圍觀市民一同大合唱,唱畢後,Busker大喊:「我真係好開心呀。」
之後,Phil表示:「今日幾開心,冇諗過有咁大嘅收穫,我係有個會計喺登打士街,行過嚟拎車嘅時候就咁啱見到。音樂其實有時就係緣分嘅嘢,例如遇到一隻歌、遇到一個故事、遇到一份詞,生命有唔同嘅機遇就係咁樣嚟。」又鼓勵Busker繼續追夢,做到自己喜歡的事,即使遇到挑戰都會令人成長,讓自己能夠面對更多難題:「做音樂唔容易,尤其是Buskers,要一早霸定個位又要練好多歌,所以大家要多多支持。」最後Phil更為他們送上自己音樂會門票,邀請Busker到場欣賞。